Proiectul Legii bugetului de stat, făcut public
Proiectul Legii bugetului de stat a fost făcut public, joi seară, de Ministerul Finanțelor. Documentul se va afla în analiza Guvernului în ședința de vineri. Ministerele Culturii, Agriculturii și Afacerilor Externe, dar și Parlamentul și Administrația Prezidențială primesc mai puțini bani decât anul trecut, conform proiectului. Ministerul Investițiilor și Proiectelor Europene, cel al Transporturilor, al Educației și Ministerul Muncii au bugete majorate, la fel și Secretariatul General al Guvernului.